ROMÂNIA
JUDEŢUL TIMIŞ
MUNICIPIUL TIMIŞOARA
DIRECTIA TEHNICA
Nr.      
CAIET DE SARCINI
privind serviciul de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al Municipiului Timişoara


I. DATE GENERALE Şl DE RECUNOAŞTERE A SERVICIULUI
1. Denumirea serviciului: activităţile de blocare şi/sau ridicare, transport, depozitare şi eliberare a vehiculelor şi remorcilor oprite/staţionate neregulamentar, respectiv ridicarea, transportul şi depozitarea vehiculelor fără stăpân sau abandonate, pe terenuri aparţinând domeniului statului ori pe domeniul public sau privat din municipiul Timişoara

2. Cadrul legal
Activităţile se vor desfăşura în conformitate cu:
· Legea nr. 251/200, privind administratia publica locala, cu modificarile si completarile ulterioare;
· OUG nr. 195/2002, privind circulatia pe drumurile publice, modificată și completată; 
· HG nr. 1391/2006, pentru aprobarea Regulamentului de aplicare a OUG nr. 195/2002;
· OG nr. 2/2001, privind regimul juridic al contraventiilor, cu modificarile si completarile ulterioare;
· H.G. nr.147/1992 privind blocarea, ridicarea, transportul, depozitarea şi eliberarea autovehiculelor sau remorcilor staţionate neregulamentar pe drumurile publice;
· Legea nr. 421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale;
· HG nr. 156/2003 pentru aprobarea Normelor metodologice de aplicare a Legii nr. 421/2002;
· Legea nr. 155/2010 privind Politia Locala, cu modificarile si completarile ulterioare;
· OG nr. 71/2002 privind organizarea si functionarea serviciilor publice de administrare a domeniului public si privat de interes local;
· HG nr. 955/2004 pentru aprobarea reglementarilor-cadru de aplicare a OG nr. 71/2002.
· H.C.L. nr. 149/2001 pentru aprobarea Regulamentului privind blocarea, ridicarea, transportul, depozitarea şi eliberarea autovehiculelor sau remorcilor staţionate neregulamentar pe domeniul public din Municipiul Timişoara;
- H.C.L. nr. 371/2007 privind constatatrea si sanctionarea contraventiilor pe teritoriul Municipiului Timisoara, cu modificarile si completarile ulterioare;

II. DATE TEHNICE ALE SERVICIULUI 

A. Condiţii tehnice privind dispozitivele de blocare
1. Dispozitivle trebuie să aibe posibilitatea blocării roţilor la toate tipurile de vehicule.
2. Opertatorul serviciului trebuie să deţină un număr de minim 25 bucăţi dispozitive pentru blocarea vehiculelor din care un număr de 5 bucăţi dispozitive de blocare vehicule sau remorci (anvelope cu dimensiunea mai mare de 825 x 20). Dispozitivele de blocare a roţilor trebuie să îndeplinească următoarele condiţii:
-	prin montare să nu degradeze vehiculele pe care sunt montate;
- să asigure siguranţa privind imposibilitatea desfacerii sau deteriorării prin efracţie;
- să aibă inscripţionate numele şi adresa operatorului;
- sa fie numerotate, pentru a putea fi identificat in caz de distrugere sau furt.

B. Condiţii tehnice privind autoutilitarele destinate a ridica şi transporta vehiculele oprite/stationate neregulamentar, respectiv a celor abandonate sau fara stapan.
1. Asigurarea transportului vehiculelor oprite/stationate neregulamentar, respectiv a celor fără stăpân sau abandonate de pe raza Municipiului Timişoara se va efectua cu mijloace de transport adecvate specializate, omologate şi în condiţii de siguranţă până la locul de depozitare.
2. Operatorul serviciului trebuie să asigure integritatea vehiculelor în timpul operaţiunilor de ridicare, transport şi depozitare.
3. În condiţii climatice şi tehnice normale, durata operaţiunilor de ridicare să nu 
depăşească 15 min.
4. Să fie echipate cu lămpi de lumină galbenă intermitentă şi să aibă un set de indicatoare sau dispozitive pentru semnalizarea locului de lucru atunci când operează în flux curent.
5. Pe durata desfăşurării operaţiunilor, maşina de ridicat şi transportat trebuie să aibă inscripţionată, la loc vizibil, activitatea pe care o desfăşoară.

C.	Condiţii privind spaţiul de depozitare a vehiculelor ridicate.
1. Asigurarea unui spaţiu de depozitare pentru cel puţin 200 de vehicule, dar nu mai puţin de 10.000 mp, pe raza Municipiului Timisoara.
2. Spaţiile de depozitare a vehiculelor ridicate trebuie organizate cu împrejmuire, iluminate pe timp de noapte şi asigurate cu pază atât pe timp de zi cât şi pe timp de noapte.

III. CONDITII ORGANIZATORICE
1. Asigurarea normelor de protecţia muncii, mediului şi de pază contra incendiilor, conform legislaţiei în vigoare, pe toată perioada de desfăşurare a serviciului de blocare, respectiv ridicare, transportare şi depozitare a vehiculelor.
2. Asigurarea pazei vehiculelor şi a bunurilor pe toată perioada de depozitare a acestora.
3. Programul de desfăşurare a activităţilor de blocare - ridicare este intre 08.00 – 17.00, de luni-vineri. 
4. Echipajele operatorului serviciului care desfăşoară activităţile de blocare şi ridicare a vehiculelor oprite/stationate neregulamentar vor acţiona la solicitarea agenţilor constatatori şi numai împreună cu aceştia.
5. Ridicarea, transportarea şi depozitarea vehiculelor abandonate sau fara stapan se va face în maxim 48 de ore de la data transmiterii Dispoziţiei Primarului prin care se declara vehiculul şi bunurile din interiorul acestuia ca fiind fără stăpân sau abandonate.
6. Echipajele trebuie să fie dotate cu telefoane mobile (staţii emisie – recepţie) interconectate între ele şi cu operatorul de la spaţiul de depozitare a vehiculelor.
7. Echipajele trebuie să aibă în dotare cameră video sau aparat foto pentru înregistrarea starii fizice a vehiculului (eventualelor avarii vizibile), respectiv a modului de oprire/stationare a vehiculelor stationate neregulamentar.
8. Operatorul serviciului trebuie să aibă în dotare calculator (calculatoare)  pe care să fie instalată o aplicaţie de gestiune a întregii activităţi şi a istoricului acesteia, cu posibilitatea arhivării timp de 2 ani, precum şi o evidenţă operativă a acestei arhive.
9. Operatorul serviciului va completa, la fiecare blocare, «Fişa autovehiculului oprit/staţionat neregulamentar» în 3 exemplare, conform Regulamentului aprobat prin HCLMT nr. 149/2001, aceasta reprezentând evidenţa zilnică a activităţii de blocare a vehiculelor.
10. Agentul economic va completa, la fiecare ridicare, «Fişa autovehiculului staţionat neregulamentar» în 3 exemplare, conform Regulamentului aprobat prin HCLMT nr. 149/2001, aceasta reprezentând evidenţa zilnică a activităţii de ridicare a vehiculelor.
11. Eliberarea vehiculelor fara stapan sau abandonate, şi a bunurilor din interiorul acestora către proprietar sau deţinătorul legal se face numai cu acordul scris al Municipiului Timişoara şi numai după ce proprietarul a făcut dovada indeplinirii condițiilor prevăzute de legislația în vigoare.
12. Amenajările minimale obligatorii, pentru locatia unde vor fi depozitate vehiculele ridicate, sunt următoarele:
· împrejmuirea cu gard a întregului perimetru;
· constructie administrativă, cabină pază, magazie;
· obligatoriu montarea unei staţii de emisie recepţie, telefon mobil;
· asigurarea pazei; 
· iluminat pe timp de noapte;
· montarea de indicatoare de orientare privind spaţiul de depozitare.

IV. OBLIGAŢIILE OPERATORULUI SERVICIULUI
1. Operatorul serviciului are obligativitatea asigurării activităţii în mod continuu şi permanent pe durata contractului.
2. Eliberarea sau deblocarea vehiculelor se efectuează numai după ce s-a făcut dovada achitării contravalorii prestaţiei şi a eventualelor amenzi aplicate de către agenţii constatatori/intocmirii procesului-verbal de contraventie.
3. Blocarea sau ridicarea vehiculelor se face numai la dispoziţia şi
în prezenţa agenţilor constatatori.
	Prin agenţi constatatori se înţelege : ofiţerii, subofiţerii din cadrul Poliţiei Municipiului Timişoara, politisti locali, împuterniciţii Primarului şi inspectorii Directiei Tehnice din cadrul Municipiului Timişoara.
4. Să asigure operativitate maximă în desfăşurarea activităţii de
blocare, ridicare, transport, depozitare şi eliberare a vehiculelor.
5. Intervalul de timp între momentul dovedirii achitării sumelor prevăzute şi momentul eliberării vehiculului blocat să fie maximum 60 min. 
6. Operatorul serviciului va răspunde operativ la solicitarea beneficiarului în vederea ridicării, fotografierii vehiculelor fara stapan si abandonate, şi a bunurilor aflate în interiorul acestora, după caz, transportului la depozit, depozitarea, asigurarea pazei.
7. Operatorul serviciului răspunde de modul de depozitare şi de pază a vehiculelor, precum şi de depozitarea şi paza bunurilor aflate în vehicule, dacă acestea exista.
8. Operatorul serviciului trebuie să ţină evidenţa zilnică a vehiculelor blocate sau ridicate, precum şi o arhivare corespunzătoare.
9. Să poarte pe timpul activităţii o îmbrăcăminte distinctă, cu ecuson.
10. Să anunţe prin staţie operatorul de la locul de depozitare imediat ce s-a făcut o blocare sau ridicare a unui vehicul.
11. Să completeze pentru fiecare vehicul blocat sau ridicat «Fişa autovehiculului staţionat neregulamentar» în 3 exemplare.
12. Operatorul serviciului trebuie să achite, în condiţiile legii, sumele datorate Municipiului Timişoara.
13. Operatorul serviciului trebuie să confecţioneze plăcuțe adiţionale care să avertizeze activitatea de blocare - ridicare a vehiculelor şi să le monteze, în zonele stabilite de Comisia de Circulaţie a Primăriei Municipiului Timişoara, pe propria cheltuială.
Intreţinerea şi remontarea plăcuțelor adiţionale intră în sarcina operatorului serviciului.

V.	OBLIGAŢIILE BENEFICIARULUI – numai pentru vehiculele abandonate sau fara stapan.
1. Beneficiarul are obligaţia prin împuterniciţii Primarului să întocmească toate formele legale prevăzute de Legea 421/2002 si a Normelor Metodologice de aplicare a Legii 421/2002.
2. Identificarea vehiculelor fără stăpân sau abandonate.
3. Intocmirea proceselor verbale de constatare.
5. Aducerea la cunoştinţa publică a caracteristicilor tehnice ale vehiculelor.
6. Emiterea dispoziţiilor de Primar, prin care declară vehiculele în cauză ca fiind fără stăpân sau după caz abandonate.
7. Anunţarea operatoului serviciului în vederea ridicării vehiculelor.
8. Inventarierea bunurilor aflate în vehicule.
9. Restituirea vehiculelor.
10. Valorificarea vehiculelor.
11. Radierea din circulaţie a vehiculelor.
12. Beneficiarul are obligaţia de a achita operatorului serviciului contravaloarea tuturor prestaţiilor acestuia.
VI.	NECESARUL MINIMAL DE DOTĂRI Şl CAPACITATEA TEHNICA

1. Operatorul serviciului trebuie să facă dovada că dispune de un minim de dotări tehnice şi personal specializat, astfel:
· doua autoutilitare specializate în ridicarea de vehicule, înmatriculate în circulaţie;
· autorizari pentru îndeplinirea în condiții de calitate și siguranță a acestor activități;
· sistem de înregistrare foto și/sau video pentru înregistrarea stării tehnice a vehiculului ridicat.

VII. PRECIZĂRII FINALE

1. Contractul de delegare a gestiunii serviciului de blocare, respectiv ridicare, transport şi depozitare a vehiculelor oprite/stationate neregulamentar/fără stăpân sau abandonate pe terenuri aparţinând domeniului statului ori al unităţilor administrativ teritoriale se încheie pe o perioadă de 5 ani.
2. Operatorul serviciului va utiliza numai tarifele aprobate de Consiliul Local al Municipiului Timișoara, prezentate în Anexa 1 la prezentul Caiet de sarcini. Tarifele pot fi actualizate, modificate și/sau ajustate numai cu aprobarea Consiliului Local al Municipiului Timișoara.
3. Contravaloarea prestaţiei serviciului de ridicare, transport şi depozitare a vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrative teritoriale, si care au trecut in proprietatea Municipiului Timisoara, se va deconta pe baza de facturi lunare.

Anexa 1 la Caietul de sarcini





TARIFE:



a) pentru blocarea la roată 100 lei/vehicul, inclusiv TVA;
b) pentru ridicarea și transportul vehiculului oprit/stationat neregulamentar 500 lei, inclusiv TVA;
c) pentru ridicarea vehiculului abandonat sau fara stapan 250 lei, inclusiv TVA;
d) pentru depozitare 5 lei/zi/vehicul, inclusiv TVA.




